cyanic-selkie/wikianc huggingface dataset:
இரண்டாம் உலகப் போர்
உள்நாட்டுப் போர் முனைகளும், உற்பத்தியும்
இரண்டாம் உலகப் போரில் நேச நாடுகள் பயன்படுத்திய அனைத்துப் படைக்கலங்களில் சுமார் 3இல் 2 பங்கை ஐக்கிய அமெரிக்கா உற்பத்தி செய்தது. இதில் போர்க்கப்பல்கள், போக்குவரத்து வாகனங்கள், போர் விமானங்கள், சேணேவிகள், பீரங்கி வண்டிகள், சரக்கு வாகனங்கள் மற்றும் வெடிகுண்டுகள் ஆகியவையும் அடங்கும். நேச நாடுகளின் பொருளாதார மற்றும் மக்கள் தொகை சாதக அம்சங்களின் பயனானது செருமனி மற்றும் சப்பானின் ஆரம்ப வேகமான தாக்குதலின் போது பெரும்பாலும் குறைவாக இருந்தபோதும், 1942ஆம் ஆண்டு வாக்கில் அவை மிக முக்கியமான காரணிகளாக விளங்கின. ஐக்கிய அமெரிக்கா மற்றும் சோவியத் ஒன்றியம் 1942இல் நேச நாடுகளுடன் இணைந்தபோது, போரானது பெரும்பாலும் ஒரு உராய்வுப் போராக மாறியது. நேச நாடுகளுக்கு இயற்கை வளங்கள் அதிகமாகக் கிடைத்ததால் அச்சு நாடுகளை விட பெரும்பாலும் நேச நாடுகளால் அதிக உற்பத்தியைச் செய்ய முடிந்தது எனக் கூறப்பட்டாலும், மற்ற காரணிகளான பெண்களைப் பணிக்கு அமர்த்த செருமனி மற்றும் சப்பானின் தயக்கம், நேச நாடுகள் முக்கிய இடங்களைக் குறிவைத்து வெடிகுண்டு வீசியது, செருமனி தாமதமாகவே ஒரு போர்ப் பொருளாதாரத்துக்கு மாறியது ஆகியவையும் இதில் மிக முக்கியப் பங்காற்றின. மேலும், செருமனியோ அல்லது சப்பானோ எதிர்பார்த்ததை விட ஒரு நீண்ட காலப் போரைச் செய்வதற்கான திட்டங்களைக் கொண்டிருக்கவில்லை. அவர்களிடம் அதற்கான உபகரணங்களும் குறைவாக இருந்தன. தங்களது உற்பத்தியை அதிகப்படுத்த செருமனி மற்றும் சப்பான் இலட்சக்கணக்கான அடிமைத் தொழிலாளர்களைப் பயன்படுத்தின. பெரும்பாலும், கிழக்கு ஐரோப்பாவிலிருந்து பெறப்பட்ட சுமார் 1.2 கோடி மக்களை செருமனி இதற்காகப் பயன்படுத்தியது. அதே நேரத்தில், தூரக் கிழக்காசியாவில் இருந்து பெறப்பட்ட 1.8 கோடி மக்களை சப்பான் பயன்படுத்தியது.
தொழில்நுட்பத்திலும், போர் முறையிலும் முன்னேற்றங்கள்
thumb|பி 29 பெரிய கோட்டை [[தந்திரோபாய குண்டுவீச்சு வானூர்தி 1944இல் கான்சாஸின் விச்சிட்டாவில் போயிங் பாகங்களைப் பொருத்தும் வரிசையில்]]
உளவு பார்க்கவும், சண்டையிடுவதற்கும், குண்டு வீச்சிலும், தரைப்பகுதிக்கு ஆதரவளிக்கவும் மற்றும் இந்த ஒவ்வொரு பங்கும் குறிப்பிடத்தக்களவுக்கு முன்னேற்றப்பட்டன. வான்வழி எடுத்துச் செல்லலும் (அதிக முக்கியத்தும் வாய்ந்த பொருட்கள், உபகரணங்கள் மற்றும் வீரர்களை ஓர் அளவுக்கு வேகமாக நகர்த்தும் ஆற்றல்) மற்றும் முக்கியக் குண்டுவீச்சு (எதிரி தொழில்துறை மற்றும் மக்கள் தொகை மையங்கள் மீது குண்டு வீசுவதன் மூலம் போரை நடத்தும் எதிரியின் ஆற்றலை அழிப்பது) ஆகியவற்றில் புதுமைகள் புகுத்தப்பட்டன. விமானங்களைச் சுட்டு வீழ்த்தும் ஆயுதங்களும் முன்னேற்றப்பட்டன. கதிரலைக் கும்பா மற்றும் தரையில் இருந்து வான் இலக்குகளைத் தாக்கும் சேணேவி உள்ளிட்ட தற்காப்பு ஆயுதங்களும் முன்னேற்றப்பட்டன. தாரை வானூர்தியின் பயனும் முன்னோடியாக இதில் பயன்படுத்தப்பட்டது. எனினும், இவை தாமதமாக அறிமுகப்படுத்தப்பட்டதால் குறைந்த அளவு தாக்கத்தையே ஏற்படுத்தின. உலகம் முழுவதும் உள்ள விமானப்படைகளில் தாரை வானூர்திகள் பொதுவானவையாக மாறுவதற்கு இது இட்டுச் சென்றது. போரின் போது வழிகாட்டிகளைக் கொண்ட ஏவுகணைகள் முன்னேற்றப்பட்ட போதும் வானூர்திகளைத் துல்லியமாக இலக்காக்கும் அளவுக்கு அவை முன்னேற்றப்படவில்லை. போருக்குச் சில ஆண்டுகளுக்குப் பிறகே இவை அத்தகைய திறனை அடைந்தன.
கடற்படைப் போர் முறையின் கிட்டத்தட்ட ஒவ்வொரு அம்சத்திலும் புதுமைகள் ஏற்படுத்தப்பட்டன. முக்கியமாக வானூர்தி தாங்கிக் கப்பல்கள் மற்றும் நீர்மூழ்கிக் கப்பல்களில் இந்த முன்னேற்றங்கள் ஏற்படுத்தப்பட்டன. வானூர்திப் போர் முறையானது போரின் ஆரம்பத்தின்போது ஒப்பீட்டளவில் சிறிதளவே வெற்றியைக் கொடுத்த போதிலும் தரந்தோ, முத்துத் துறைமுகம் மற்றும் பவளக் கடல் ஆகிய பகுதிகளில் நடைபெற்ற சண்டைகள் போர்க்கப்பலின் இடத்தில் வானூர்தி தாங்கிக் கப்பல்களை முதன்மையான தலைமைக் கப்பலாக நிறுவின. அத்திலாந்திக்கில் நேச நாட்டுக் கப்பல் கூட்டத்தின் ஒரு முக்கியப் பகுதியாக காவல் தாங்கிக் கப்பல்கள் தங்களை நிரூபித்தன. ஆற்றல் வாய்ந்த பாதுகாப்பு ஆரத்தின் அளவை அதிகரித்தன. விமானப்படையின் தரைத் தளங்களுக்கும், கப்பல்கள் பயணித்துக் கொண்டிருக்கும் இடத்திற்கும் இடைப்பட்ட நடு அத்திலாந்திக்கு இடைவெளியைக் குறைப்பதில் பயன்பட்டன. போர்க்கப்பல்களை விட பொருளாதார ரீதியாகவும் தாங்கிக் கப்பல்கள் பயனுள்ளவையாக இருந்தன. ஏனெனில், ஒப்பீட்டளவில் விமானங்களின் விலையானது குறைவாக இருந்தது, அவை கனரகக் கவசங்களையும் வேண்டிய தேவையைக் கொண்டிருக்கவில்லை. முதல் உலகப் போரின் போது தாக்கத்தை ஏற்படுத்திய ஆயுதமாக நிரூபிக்கப்பட்ட நீர்மூழ்கிக் கப்பல்கள் இரண்டாம் உலகப் போரிலும் அனைத்துத் தரப்பினராலும் முக்கியமானவையாக எதிர்பார்க்கப்பட்டன. நீர்மூழ்கி எதிர்ப்பு ஆயுதங்கள் மற்றும் உத்திகளை முன்னேற்றுவதில் பிரித்தானியர்கள் கவனம் செலுத்தினர். இதில் ஒலிச் செலுத்துவழி மற்றும் வீச்சளவு மற்றும் கப்பல் கூட்டங்களும் அடங்கும். அதே நேரத்தில், தன்னுடைய தாக்குதல் ஆற்றலில் 7ஆம் வகை நீர்மூழ்கி மற்றும் ஓநாய்க் கூட்ட உத்திகள் போன்ற வடிவமைப்புகளை முன்னேற்றுவதன் மூலம் செருமனி கவனம் செலுத்தியது. படிப்படியாக, லெயிக் ஒலி, முள்ளம் பன்றி ஆயுதம், கணவாய் ஆயுதம் மற்றும் நீர்மூழ்கிகளை நோக்கிச் செல்லும் குண்டுகள் ஆகியவை செருமானிய நீர்மூழ்கிக் கப்பல்களுக்கு எதிராக வெற்றியடைந்தவை என நிரூபிக்கப்பட்ட நேச நாட்டுத் தொழில்நுட்பங்களை படிப்படியாக முன்னேற்றினர்.
முதல் உலகப் போரின் பதுங்கு குழிப் போர் முறையின் நிலையான முன் கோடுகளிலிருந்து நிலப் போர் முறையானது மாற்றமடைந்தது. இது காலாட்படை மற்றும் குதிரைப்படை ஆகிய இரண்டையும் விட வேகத்தில் அதிகமாக இருந்த முன்னேற்றப்பட்ட சேணேவியை அடிப்படையாகக் கொண்டிருந்தது. மேலும், வேகம் மற்றும் ஒட்டுமொத்த ஆயுதங்களின் பங்கையும் முன்னேற்றி இருந்தது. முதல் உலகப் போரில் காலாட்படையினருக்கு உதவி அளிப்பதற்காக முதன்மையாகப் பயன்படுத்தப்பட்ட பீரங்கி வண்டிகள் இப்போரில் ஒரு முதன்மையான ஆயுதமாகப் பரிணாமம் அடைந்தன. 1930களின் இறுதிப்பகுதியில் முதல் உலகப் போரின் போது இருந்ததை விட பீரங்கி வண்டி வடிவமைப்பானது குறிப்பிடத்தக்க அளவு மிகுந்த முன்னேற்றம் அடைந்திருந்தது. வேகம், கவசம் மற்றும் சுடு திறனில் முன்னேற்றங்கள் மூலம் போர் முழுவதும் இவை தொடர்ந்து முன்னேற்றம் அடைந்தன. போரின் ஆரம்பத்தில் எதிரிப் பீரங்கி வண்டிகள் தமது அதிக நுணுக்க விவரங்களுடன் கூடிய பீரங்கி வண்டிகளால் சந்திக்கப்பட வேண்டும் எனப் பெரும்பாலான தளபதிகள் எண்ணினர். ஒப்பீட்டளவில் இலகு ரக ஆரம்பப் பீரங்கித் துப்பாக்கிகள் கவசங்களுக்கு எதிராகக் குறைவாகவே பலனைத் தந்ததும், பீரங்கி வண்டிகளை பீரங்கி வண்டிகளுக்கு எதிராகப் போரில் பயன்படுத்துவதைத் தவிர்க்க வேண்டும் என்ற செருமானியக் கொள்கை காரணமாகவும் இந்த எண்ணமானது மாற்றப்பட்டது. இதுவும், ஒன்றிணைந்த ஆயுதங்களைச் செருமனி பயன்படுத்தியதும் போலந்து மற்றும் பிரான்சு முழுவதும் செருமானியர்களின் மிகுந்த வெற்றிகரமான பிளிட்ஸ்கிரைக் உத்திகளின் முக்கிய அம்சங்களாகத் திகழ்ந்தன. மறைமுகச் சேணேவி, பீரங்கி வண்டி எதிர்ப்புத் துப்பாக்கிகள் (ஊர்தியில் இணைக்கப்பட்ட மற்றும் தனியான ஆகிய இரண்டுமே), கண்ணி வெடிகள், குறுகிய தொலைவு காலாட்படை பீரங்கி வண்டி எதிர்ப்பு ஆயுதங்கள், மற்றும் பிற பீரங்கி வண்டிகள் பீரங்கி வண்டிகளை அழிக்கும் பலவகை முறைகளாகப் பயன்படுத்தப்பட்டன. பெரிய அளவிலான எந்திரமயமாக்கல் நடைபெற்ற போதும் கூட அனைத்துப் படைகளின் முதுகெலும்பாகக் காலாட்படையே தொடர்ந்தது. போர் முழுவதும் முதல் உலகப் போர் ஆயுதங்கள் காலாட்படைக்குப் பயன்படுத்தப்பட்டன. எளிதில் நகர்த்தக்கூடிய இயந்திரத் துப்பாக்கிகளின் பயன்பாடு பரவியது. இதில் குறிப்பிடத்தக்க உதாரணமானது செருமானிய எம். ஜி. 34 இயந்திரத் துப்பாக்கியாகும். நகர்ப்புற மற்றும் காட்டுப் பகுதிகளில் சண்டையிடும் சூழ்நிலைக்குப் பல்வேறு துணை இயந்திரத் துப்பாக்கிகளும் தகுந்தவையாக அமைந்தன. புரிகுழல் சுழல் துமுக்கி மற்றும் துணை இயந்திரத் துப்பாக்கிகளின் பல அம்சங்களை ஒன்றிணைத்துப் போரின் பிற்பகுதியில் முன்னேற்றப்பட்ட தாக்குதல் மரைகுழல் துப்பாக்கியானது பெரும்பாலான இராணுவப் படைகளின் போருக்குப் பிந்தைய காலாட்படை ஆயுதமாக உருவானது.
thumb|அணு குண்டுச் செய்பொறியானது அலமோகோர்டோ வெடிகுண்டுப் பயிற்சித் தளத்தில் ஒரு வெடிப்புத் தூண்டல் "சுடும் கோபுரத்தின்" உச்சிக்கு உயர்த்தப்படுகிறது; [[டிரினிட்டி (அணுகுண்டு சோதனை)|டிரினிட்டி அணுகுண்டுச் சோதனை, புது மெக்சிகோ, சூலை 1945]]
போரில் ஈடுபட்ட பெரும்பாலான முக்கிய நாடுகள் சிக்கல் பிரச்சினைகள் மற்றும் குறியாக்கவியலுக்கான பெரிய குறிப் புத்தகங்களைப் பயன்படுத்துவதில் சம்பந்தப்பட்டிருந்த பாதுகாப்பைத் தீர்க்கும் முயற்சிக்காக மறை குறியீடிடும் எந்திரங்களை வடிவமைத்தனர். இதில் மிகுந்த பரவலாக அறியப்பட்டது செருமானியப் புதிர் எந்திரம் ஆகும். சிகின்ட் (சமிக்ஞைகள் உளவுச் செய்தி) மற்றும் மறை குறியீடு பகுப்பாய்வுவின் முன்னேற்றமானது மறையீடு நீக்கச் செய்முறைக்கு எதிராக உதவியது. குறிப்பிடத்தக்க உதாரணங்களாக சப்பானியக் கடற்படை மறை குறியீடுகளை நேச நாடுகள் மறையீடு நீக்கம் செய்ததையும், பிரித்தானிய அல்ட்ராவையும் குறிப்பிடலாம். போலந்து பூச்சிய தகவல் செய்தி அமைப்பால் ஐக்கிய இராச்சியத்திற்குக் கொடுக்கப்பட்ட தகவல்களின் மூலம் புதிரை மறையீடு நீக்கம் செய்து அனுகூலங்களைப் பெற்று வந்த ஒரு முன்னோடி முறையாக அல்ட்ரா திகழ்ந்தது. போருக்கு முன்னர் புதிரின் ஆரம்பத் தலுவல்களைப் போலந்து பூச்சிய தகவல் செய்தி அமைப்பானது மறையீடு நீக்கம் செய்து வந்தது. இந்த இராணுவ உளவுச் செய்தியின் மற்றொரு அம்சமானது உண்மையற்ற ஒன்றை உண்மையென நம்பவைப்பதின் பயன்பாடு ஆகும். இதை நேச நாடுகள் மிகுந்த தாக்கத்தை ஏற்படுத்தும் அளவுக்குப் பயன்படுத்தின. இவை மின்சுமீட் மற்றும் பாடிகார்ட் போன்ற நடவடிக்கைகளில் பயன்படுத்தப்பட்டன.
போரின் போதோ அல்லது போரின் விளைவாகவோ எட்டப்பட்ட மற்ற தொழில்நுட்ப மற்றும் பொறியியல் சாதனைகளாக உலகின் முதல் கட்டளை நிரல்களைச் செயல்படுத்தக்கூடிய கணினிகள் (இசட் 3, கொலோசஸ் மற்றும் எனியாக்), வழிகாட்டிகளைக் கொண்ட ஏவுகணைகள் மற்றும் நவீன ஏவூர்திகள், அணுக்கரு ஆயுதங்களை உருவாக்கிய மன்காட்டன் திட்டம், செய்பணி ஆய்வியல் மற்றும் செயற்கைத் துறைமுகங்கள் மற்றும் ஆங்கிலக் கால்வாயின் கீழ் எண்ணெய்க் குழாய்கள் அமைத்தது ஆகியவற்றைக் கூறலாம். பெனிசிலின் மருந்தானது முதல் முறையாகப் பெருமளவில் மொத்தமாகத் தயாரிக்கப்பட்டு, போரின் போது பயன்படுத்தப்பட்டது.
வெளி இணைப்புகள்
பகுப்பு:போரியல் பகுப்பு:நேபாளப் போர்கள் பகுப்பு:இந்தியப் போர்கள்
லேசா லேசா
லேசா லேசா (Lesa Lesa) ஆம் ஆண்டு வெளிவந்த தமிழ்த் திரைப்படமாகும்.பிரியதர்சன் இயக்கத்தில் வெளிவந்த இத்திரைப்படம் மலையாளத்திரைப்படமான சம்மர் இன் பெத்தலகேம் திரைப்படத்தின் மறுதயாரிப்பாகும்.
வெளியிணைப்புகள்
பகுப்பு:2002 தமிழ்த் திரைப்படங்கள்‎ பகுப்பு:ஹாரிஸ் ஜயராஜ் இசையமைத்த தமிழ்த் திரைப்படங்கள் பகுப்பு:விவேக் நடித்த திரைப்படங்கள் பகுப்பு:திரிசா நடித்த திரைப்படங்கள்
கயாதர நிகண்டு
கயாதர நிகண்டு என்னும் சொற்களுக்குப் பொருள் கூறும் நிகண்டு நூல் கி.பி. 15 ஆம் நூற்றாண்டில் வாழ்ந்த கயாதர முனிவர் என்னும் சைவ சமயத்தைச் சேர்ந்தவரால் இயற்றப்பட்டது. கட்டளைக் கலித்துறையால் இயற்றப் பட்ட இந் நிகண்டு 11 பிரிவுகளைக் கொண்டது. இதில் 566 சூத்திரங்களினால் 10,500 சொற்களுக்கு விளக்கம் தருகின்றது. இது காலத்தால் நான்காவதாக அறியப்படும் நிகண்டு நூல். இதில் புதிய சொற்களோ விளக்கங்களோ இல்லை, ஆனால் நூல் கட்டளைக் கலித்துறையில் இயற்றபட்டுள்ளது.
உசாத் துணை
பகுப்பு:நிகண்டுகள்
இலின்போர்ட் கிறிஸ்டி
இலின்போர்ட் சிசரோ கிறிஸ்டி (Linford Cicero Christie) (பிறப்பு: 1960 ஏப்ரல் 2) ஜமேக்காவில் பிறந்த இவர் முன்னாள் பிரித்தானியாவைச் சேர்ந்த விரைவோட்ட  வீரராவார். பிரித்தன் விளையாட்டு வீரர்களுக்கான ஒலிம்பிக் விளையாட்டு, உலகப் போட்டிகள, ஐரோப்பியப் போட்டிகள், பொதுநலவாய விளையாட்டு ஆகிய நான்கு முக்கிய போட்டிகளிலும் 100 மீட்டரில் தங்கப் பதக்கங்களை வென்ற ஒரே பிரித்தன் மனிதர் இவர். 100 மீட்டரில் 10 வினாடிகளில் தடையை உடைத்த முதல் ஐரோப்பியரான இவர், இந்த நிகழ்வில் பிரிட்டிசு சாதனையை இன்னும் வைத்திருக்கிறார். இவர் 200 மீட்டரில் உள்ளரங்கத்தில் உலக சாதனை படைத்தவராவார். 60 மீட்டர், 100 மீ மற்றும் 4 × 100 மீட்டர் ரிலேவிலும் சாதனை படைத்த ஐரோப்பியராவார்.
இவரது பதிவுகள் இருந்தபோதிலும், 1999 ஆம் ஆண்டில் ஊக்கமருந்து பயன்படுத்தியதற்காக தடை செய்யப்பட்டதைத் தொடர்ந்து இவரது ஆளுமை சர்ச்சைக்குரியதாகவே உள்ளது. 1988 ஆம் ஆண்டில் தடைசெய்யப்பட்ட ஒரு பொருளை பயன்படுத்தியாதாக முடிவு வந்தது. 1999 இல் தோல்வியுற்ற மருந்து பரிசோதனையைத் தொடர்ந்து, இவருக்கு ஐ.ஏ.ஏ.எஃப் போட்டியிலிருந்து தடைசெய்யப்பட்டார். மேலும், பிரிட்டிசு ஒலிம்பிக் சங்கத்திலிருந்தும் ஆயுள் தடை செய்யப்பட்டது.
தொழில்முறை தடகள வாழ்க்கை
இவரது ஆரம்பகால வாழ்க்கையானது நம்பிக்கைக்குரியதாக இல்லை. 1984 கோடைகால ஒலிம்பிக்கில் பிரித்தன் அணியை உருவாக்க இவர் தவறிவிட்டார். விரைவோட்ட ரிலே அணியில் கூட சேர்க்கப்படவில்லை. ரான் ரோடன் என்பவரின் பயிற்சியின் கீழ் இவர் ஆர்வத்துடன் பணியாற்றத் தொடங்கிய பிறகுதானன் தனது திறனை வெளிபடுத்தத் தொடங்கினார்.
தனிப்பட்ட வாழ்க்கை மற்றும் குடும்பம்
இவருக்கு எட்டு குழந்தைகள் உள்ளனர். இவரது மருமகள் ரேச்சல் கிறிஸ்டி என்பவர் 2009 ஆம் ஆண்டில் மிஸ் இங்கிலாந்தாக முடிசூட்டப்பட்டார். ஆனால் பின்னர் தாக்குதல் குற்றச்சாட்டுகளைத் தொடர்ந்து பட்டத்தை கைவிட்டார். இவரது மருமகன் ஜோசுவா ஆர் கிறிஸ்டி ஆங்காங்கில் 2018 இல் நடந்த 7 கள் போட்டியில் ஜமேக்கா இரக்பி அணியை பிரதிநிதித்துவப்படுத்தினார். இவரது மகன் லியாம் ஆலிவர்-கிறிஸ்டி 2018 ஆம் ஆண்டில் போதைப்பொருள் குற்றங்களில் தண்டனை பெற்றார்.
1993 ஆம் ஆண்டில் கிறிஸ்டி ஸ்பிரிண்ட்-ஹர்ட்லர் கொலின் ஜாக்சனுடன் ஒரு விளையாட்டு மேலாண்மை மற்றும் விளம்பர நிறுவனமான நஃப் ரெஸ்பெக்ட் ஒன்றை உருவாக்கினார். அவர்களின் ஆரம்ப தயாரிப்புகளில் ஒன்று விளையாட்டு பயிற்சி மற்றும் ஒர்க்அவுட் வீடியோ, தி எஸ் பிளான்: கெட் ஃபிட் வித் கிறிஸ்டி மற்றும் ஜாக்சன். ஜாக்சன் பின்னர் நிறுவனத்தை விட்டு வெளியேற, "லின்ஃபோர்டு கட்டுப்பாட்டில் இருக்க வேண்டும், அவர் முதலிடத்தில் இருக்க வேண்டும், அவர் தலைவராக இருக்க வேண்டும்" என்று கூறினார்.
வெளி இணைப்புகள்
பகுப்பு:வாழும் நபர்கள் பகுப்பு:1960 பிறப்புகள் பகுப்பு:விளையாட்டு வீரர்கள் பகுப்பு:ஒலிம்பிக் போட்டியாளர்கள்
ஸ்ரீ வடுகா அருங்காட்சியகம், பண்டுங்
ஸ்ரீ வடுகா அருங்காட்சியகம் (Sri Baduga Museum) (இந்தோனேசிய அருங்காட்சியகம் ஸ்ரீ வடுகா ) இந்தோனேசியாவின் பண்டுங்கில் அமைந்துள்ள ஒரு மாநில அருங்காட்சியகம் ஆகும். ஒரு மாநில அருங்காட்சியகமாக, இந்த அருங்காட்சியகத்தில் மேற்கு ஜாவா மாகாணத்துடன் தொடர்புடைய பல்வேறு பொருட்கள் காட்சியில் வைக்கப்பட்டு உள்ளன. அவற்றில் சூடானிய கைவினைப்பொருட்கள், அலங்காரப் பொருட்கள், புவியியல் வரலாறு மற்றும் இயற்கை பன்முகத்தன்மை வளம் உள்ளிட்டவை காணப்படுகின்றன.
வரலாறு
ஸ்ரீ வடுகா அருங்காட்சியகம் முதன்முதலில் 1974 ஆம் ஆண்டில் பண்டுங்கிற்குள் இருந்த முன்னாள் நிர்வாகப் பிரிவான கவேதானன் தெகலேகாவின் அரசாங்க அலுவலகமாகப் பயன்படுத்தப்பட்ட ஒரு கட்டிடத்திற்குள் ஆரம்பித்து வைக்கப்பட்டது. ஜூன் 5, 1980 ஆம் நாளன்று, அருங்காட்சியகம் அதிகாரப்பூர்வமாக அருங்காட்சியகம் நெகேரி புரோபின்சி ஜாவா பாரத் ("மேற்கு ஜாவா மாகாணத்தின் மாநில அருங்காட்சியகம்") என்ற பெயரில் கல்வி மற்றும் பண்பாட்டு அமைச்சகத்தால் டாக்டர் தாவுத் யூசுப் அவர்களால் நிறுவப்பட்டது. 1990 ஆம் ஆண்டில், இந்த அருங்காட்சியகத்திற்கு 15 ஆம் நூற்றாண்டைச் சேர்ந்த சூடானிய மன்னர் ஸ்ரீ வடுக மகாசாவின் நினைவாக அருங்காட்சியகம் நெகேரி புரோபின்சி ஜாவா பாரத் ஸ்ரீ பதுகா (மேற்கு ஜாவா மாகாணத்தின் ஸ்ரீ வடுகா மாநில அருங்காட்சியகம்") அல்லது ஸ்ரீ வடுகா அருங்காட்சியகம் என்று மறு பெயர் சூட்டப்பட்டது.
சேகரிப்புகள்
ஸ்ரீ வடுகா அருங்காட்சியகத்தில் 5,367 பொருள்கள் காட்சிக்கு வைக்கப்பட்டுள்ளன. அவை பல வகையைச் சார்ந்தவையாக உள்ளன. அவற்றில் நிலவியல், உயிரியல், இனவியல், தொல்லியல், வரலாறு, நாணயவியல், கலை, தொழில் நுட்பவியல் போன்றவை அடங்கும். ஹெரால்டிகா தொகுப்பு எனப்படுகின்ற பணிக்கான அடையாளம், அலுவலக முத்திரை போன்றவையும் உள்ளன. இங்குள்ள காட்சிப் பொருள்களில் பெரம்பாலானவை அறிவியல் தொடர்பான உள்ளூர் மக்களின் இனவியல், பண்பாடு சார்ந்த பொருள்களும் உள்ளன. ஸ்ரீ வடுகா அருங்காட்சியகத்தில் மேற்கு ஜாவா மாகாணத்துடன் தொடர்புடைய பொருட்கள் காட்சிக்கு வைக்கப்பட்டுள்ளன. அந்த சேகரிப்புகள் மூன்று தளங்களில் உள்ளன.
முதல் தளம்
முதல் தளத்தில் மேற்கு ஜாவாவின் இயற்கை வரலாறு மற்றும் பண்பாட்டின் ஆரம்ப நிலை தொடர்பான பொருள்கள் காட்சியில் உள்ளன. மேற்கு ஜாவாவின் வரலாறானாது அதன் வரலாற்றுக்கு முந்தைய காலம் தொடங்கி இந்து-பௌத்த சகாப்தம் வரையிலான பாரம்பரிய பொருட்களைக் கொண்டு அமைந்துள்ளது.
இரண்டாவது தளம்
இரண்டாவது தளத்தில் பாரம்பரிய பண்பாட்டுப் பொருட்களான, வாழ்க்கை, வர்த்தகம் மற்றும் போக்குவரத்துக்குத் தொடர்பான காட்சிப்பொருள்கள் உள்ளன. அத்துடன் இஸ்லாம் மற்றும் ஐரோப்பிய பண்பாட்டுத் தாக்கத்தைக் கொண்டவையும் உள்ளன. மேலும் தேசிய போராட்டத்தின் வரலாறு மற்றும் மேற்கு ஜாவாவில் உள்ள நகரங்களின் பல்வேறு முத்திரைகள் ஆகியவையும் காட்சிக்கு வைக்கப்பட்டுள்ளன.
கண்காட்சிகள்
இந்த அரங்காட்சியகத்தில் அவ்வப்போது பார்வையாளர்களுக்காகப் பல விதமான கண்காட்சிகள் நடத்தப்பெறுகின்றன. அவற்றுள் தற்காலிகக் கண்காட்சிகள், பயணக் கண்காட்சிகள், இந்தோனேசியாவின் பிற பகுதிகளோடு இணைந்து நடத்தப்பெறுகின்ற அருங்காட்சியகக் கண்காட்சிகள் போன்றவை அடங்கும். மேலும் மாணவர்களுக்க்ன போட்டிகள் நிகழ்த்தப் பெறுகின்றன. இவற்றைத் தவிர சொற்பொழிவுகள், கருத்தரங்குகள், பணிப்பட்டறைகள் போன்றவையும் நடத்தப் பெறுகின்றன.
குறிப்புகள்
பகுப்பு:Coordinates on Wikidata பகுப்பு:இந்தோனேசிய அருங்காட்சியகங்கள்
சி.சி.எல் 2012 சென்னை ரைனோஸ் அணி குழுவினர்கள் பட்டியல்
CCL 2012 பிரபலங்கள் கிரிக்கெட் கழகம்
2012ம் ஆண்டு CCL விளையாட்டில் தலைவராக நடிகர் விஷால் மற்றும் துணை தலைவர் நடிகர் விக்ராந்த் ஆகும். இறுதி சுற்றில் சென்னை ரைனோஸ் மற்றும் கர்நாடகா புல்டோசர் மோதிக்கொண்டு அதில் சென்னை ரைனோஸ் 2வது முறையாகவும் கர்நாடகா புல்டோசரை தோற்கடித்து CCL சாம்பியனை 2வது முறையாக வென்றது.
2012 அணி நிலை
பகுப்பு:துடுப்பாட்ட அணிகள்
பனங்காடை
பனங்காடை (Coracias benghalensis) என்பது ஆசியக் கண்டத்தின் தெற்குப்பகுதியில் காணப்படும் ஒரு பறவை. இப்பறவை பாலக்குருவி என்றும் அழைக்கப்படும். இது ஈராக் முதல் தாய்லாந்து வரை காணப்படுகிறது. இப்பறவை நீலமும் பழுப்பும் கலந்த நிறத்தில் இருக்கும். திறந்த புல்வெளிகளிலும் காட்டுப்பகுதிகளிலும் பொதுவாகக் காணப்படும். ஆண், பெண் பறவைகளுக்கிடையே தோற்றத்தில் குறிப்பிடத்தக்க வேறுபாடு இல்லை. கொண்டை, வால், இறக்கைப் பகுதிகள் நீலநிறத்திலும் கழுத்து உடலின் அடிப்பகுதி பழுப்பு நிறத்திலும் இருக்கும்.
உலகளவில் இந்தியாவிலேயே இவை மிகுந்துள்ளன. சாலையோர மரங்களிலும் மின்கம்பிகள் முதலானவற்றிலும் இவற்றை அமர்ந்திருக்கக் காணலாம்.
வாழிடம்
விளைநிலங்கள், அடர்த்தி குறைந்த காடுகள், திறந்த புல்வெளிகள் ஆகியவையை இவற்றின் முதன்மையான வாழிடம். எனினும் இவற்றை நகர்ப்புறங்களில் மின்கம்பிகளின் மீது அமர்ந்திருக்கக் காணலாம்.
இயல்புகள்
இப்பறவைகள் சிறு பூச்சிகள், ஊர்வன, தவளை முதலானவற்றை உணவாகக் கொள்ளும். இவை தான் பிடித்த இரையை மேலே தூக்கிப் போட்டுப் பிடித்து உண்ணும். மார்ச் முதல் சூன் வரையான காலம் இவற்றின் இனப்பெருக்க காலம். தன் இணையைக் கவர இவை மேலே இருந்து சுழன்று சுழன்று பறந்து கீழே வந்து, மீண்டும் மேலே ஏறிப் பறக்கும் இயல்பைக்கொண்டதாகும். பொதுவாக மரப்பொந்துகளில் மூன்று முதல் ஐந்து வரை முட்டைகள் இடும்.
இந்தியப் பண்பாட்டில் பனங்காடை
முன்பு மேனாட்டுச்சீமாட்டிகள் உடையலங்காரத்திற்கு இதன் சிறகுகளைப் பயன்படுத்தியதால் இவை வேட்டையாடப்பட்டு இதன் இறகுகள் ஏற்றுமதி செய்யப்பட்டு வந்தன.
மேற்கோள்கள்
பகுப்பு:தெற்காசியப் பறவைகள் பகுப்பு:தமிழ்நாட்டுப் பறவைகள் பகுப்பு:தீவாய்ப்பு கவலை குறைந்த இனங்கள் பகுப்பு:மாலத்தீவுப் பறவைகள்
தால்சா
தால்சா (Dalcha), இந்திய நாட்டின் தெலுங்கானா மாநிலத்தின் தலைநகரான ஐதராபாத்தில் இருந்து உருவான இந்திய பருப்பு சார்ந்த குழம்பு ஆகும்.
முதன்மையான பொருட்கள் பருப்பு அல்லது சில சமயங்களில் துவரம் பருப்பு ஆக இருக்கலாம். காய்கறிகள் அல்லது இறைச்சிகள், கோழி அல்லது ஆட்டிறைச்சி இரண்டும் கூட சேர்க்கப்படலாம். எனவே ஆட்டிறைச்சி சேர்த்தால் அது மட்டன் தால்சா என்று அழைக்கப்படுகிறது. ஒரு தால்சாவின் மற்றொரு முக்கிய மூலப்பொருள் சுரைக்காய் ஆகும். இது பாரம்பரியமாக பகார கானா எனப்படும் பிரியாணி அரிசி உணவுடன் பரிமாறப்படுகிறது.
வரலாறு
இந்திய வம்சாவளியைச் சேர்ந்தவராக இருந்தாலும், மலேசியா மற்றும் சிங்கப்பூர் திருமணங்களில் மலாய் மக்களால் அதிகபட்சம் தால்சா கட்டாயம் இருக்க வேண்டியதாகக் கருதுகிறார்கள்.
வெளி இணைப்புகள்
பகுப்பு:உணவு மற்றும் பானம்
மேம்பட்ட நடுத்தர போர் வானூர்தி
மேம்பட்ட நடுத்தர போர் வானூர்தி (Advanced Medium Combat Aircraft) முன்பு நடுத்தர போர் வானூர்தி (Medium Combat Aircraft) என்று அழைக்கப்பட்டது. . இது இந்தியாவால் வடிவமைக்கப்படும் இரட்டை இயந்திரம் பொருத்தப்பட்ட ஐந்தாவது தலைமுறையை சார்ந்த, இரகசிய தாக்குதல், பல்வகை தாக்குதல் வானூர்தி ஆகும். இவ்வானூர்தி ஜாகுவார், மிராஜ் 2000 போன்றவற்றிக்கு மாற்றாகத் தயாரிக்கப்படுகிறது. இவ்வானூர்தி எச்ஏஎல் தேஜாஸ், சுகோய் சு 30 எம்கேஐ  ஆகிய வானூர்திகளுடன் பயன்படுத்தப்படும். இவ்வானூர்தியை வடிவமைக்கும் பணி தொடங்கப்பட்டு விட்டது. ஐக்கிய அமெரிக்காவின் எப்\ஏ 22 ராப்டர் என்பது மட்டுமே தற்போது உலகில் பயன்பாட்டில் உள்ள ஒரே ஐந்தாவது தலைமுறை வானூத்தியாகும். .
திட்ட வளர்ச்சி
1983 ஆம் ஆண்டு இந்தியா இலகுரக போர்வானூர்தி (Light Combat Aircraft) திட்டத்தை துவங்கியது. இடையில் ஏற்பட்ட பல்வேறு சிக்கல்களால் இத்திட்டம் பலவாறு தடைபட்ட போதிலும், இத்திட்டத்தின் இரண்டாம் பகுதியான நடுத்தர போர்வானூர்தி துவங்கப்பட்டது. இத்திட்டத்திற்கு 2 மில்லியன் அமெரிக்க டாலர் செலவாகும் என மதிப்பிடப்பட்டுள்ளது. இலகுரக போர்வானூர்தி திட்டம் வெற்றிகரமாக முடியும் தருவாயில் உள்ளது, இதற்கு எச்ஏஎல் தேஜாஸ் என பெயரிடப்பட்டுள்ளது. இலகுரக போர்வானூர்தி 4.5 தலைமுறையை சார்ந்தது. ஆகஸ்டு 2006 இல் இந்தியாவின் பாதுகாப்பு அமைச்சராக இருந்த பிரணாப் முகர்ஜி இந்திய நாடாளுமன்றத்தில் ஆற்றிய உரையில் இந்தியா இலகுரக போர்வானூர்தி வடிவமைப்பில் பெற்ற அனுபவம் நடுத்தர போர்வானூர்தி வடிவமைப்பில் பெரும் உதவியாக இருப்பதாக கூறினார். முழுமையாக இந்தியத் தொழில்நுட்பத்தில் உருவாகும் இவ்வானூர்தி, இந்தியாவின் மற்றொரு திட்டமான இந்திய-ரஷ்ய கூட்டு தயாரிப்பில் உருவாகும் ஐந்தாவது தலைமுறை போர்வானூர்தியுடன் இணைந்து பயன்படுத்தப்படும். இத்திட்ட இயக்குனர் பி. எஸ். சுப்பிரமணியம், பெப்ரவரி 2009 இல் இவ்வானூர்தியில் இந்திய தயாரிப்பில் உருவான காவேரி இயந்திரம் பொருத்தப்படும் என்று தெரிவித்தார்.
வடிவமைப்பு
இவ்வானூர்தியின் வடிவமைப்பு எச்ஏஎல் தேஜாஸ் வானூர்தியின் வடிவத்தில் இருந்து மாறுபட்டது. இரகசிய நடவடிக்கைகளுக்குத் தகுந்த முறையில் கதிரலைக் கும்பாவில் இதன் வான்சட்டத்தின்  குறுக்குவெட்டு தோற்றம் மிகச் சிறியதாக தோற்றம் தரும்  வகையில் வடிவமைக்கப்பட்டுள்ளது. எச்ஏஎல் தேஜாஸ் வானூர்தியில் இல்லாத கிடை நிலைப்பி (horizontal stabilizers) இவ்வானூர்தியில் வடிவமைக்கப்பட்டுள்ளது. பறக்கும் விசையை இந்தியத் தயாரிப்பில் உருவான மாறுபடுத்தப்பட்ட காவேரி இயந்திரம் அளிக்கிறது. இவ்வியந்திரம் அளிக்கும் உந்துவிசை-எடை விகிதம் சுமார் 7.8:1 என்ற அளவில் இருக்கும் என்று எதிர்பார்க்கப்படுகிறது. இவ்வானூர்தியின் எடை சுமார் 19-20 டன் இருக்கும். இவ்வானூர்தி தன் ஆயுதங்களை வானூர்தியின் உள்பகுதியில் மறைத்து கொண்டு செல்லும் வகையில் வடிவமைக்கப்பட்டுள்ளதால் இதன் இரகசிய திறன் மேலும் மேம்படுத்தப்படுகிறது.
சிறப்பம்சங்கள்
குறைந்த அளவிலே ரேடியோ அலைகளால் கண்டறியப்படும் வடிவத்தில் இவ்வானூர்தி வடிவமைக்கப்பட்டுள்ளது. இவ்வானூர்தி தன் ஆயுதங்களை வானூர்தியின் உள்பகுதியில் மறைத்து கொண்டு செல்லும் வகையில் வடிவமைக்கப்பட்டுள்ளதால் இதன் மறைந்து செல்லும் திறன் மேலும் மேம்படுத்தப்படுவதுடன், பெரும் வேகத்தில் செல்லும் திறன் அதிகரிக்கப்படுகிறது. இவைதவிர பல்வேறு கருவிகள் இதன் மறைந்து செல்லும் திறனை அதிகரிக்க பயன்படுத்தப்படவுள்ளது.
மேலும் இவ்வானூர்தி நவீன ஒருங்கிணைக்கப்பட்ட பறப்பு மின்னணுவியல் ஒருங்கியம், தகவல் ஒருங்கிணைப்பு கணினி வசதி ஆகிய பல்வேறு நவீன வசதிகளை கொண்டிருக்கும். இதன் பறப்பு மின்னணுவியல் வசதிகள் வானோடிக்கு மிக துல்லியமாக எதிரி குறிகளை தாக்க வல்ல திறனை அளிக்கும். வானில் இருந்து வான் தாக்கும் அஸ்திரா ஏவுகணையும், வானில் இருந்து தரை தாக்கும் பல்வகை ஏவுகணைகளும் பொருத்தப்படும் என எதிர்பார்க்கப்படுகிறது.
வெளியிணைப்புகள்
பகுப்பு:இந்தியப் போர் வானூர்திகள்
ஜஸ்ட் காஸ் 2
ஜஸ்ட காஸ் 2 ஆனது கற்பனைத் தீவான பனாவ் தீவில் நடக்கும் நிகழ்வுகளை கொண்டது. பனாவ் தீவு தென்-கிழக்கு ஆசியாவில் உள்ளதாக குறிப்பிடப்பட்டுள்ளது. ஜஸ்ட காஸ் 2 ஆனது விளையாடுபவரை இத்தீவில் எங்கு வேண்டுமானாலும் சுற்றிவர அனுமதிக்கிறது. மேலும் இவ்விளையாட்டின் போக்கானது அந்த விளையாடுபவரின் ஒழுக்கமின்மையின் அடிப்படையில் கணக்கிடப்படுகிறது. அரசாங்க சொத்துகளை அழிப்பது, இராணுவத் தளங்களை அழிப்பது மற்றும் அளிக்கப்படும் வேலைகளை முடிப்பது என இந்த விளையாட்டை விளையாடலாம். இவ்வாறான நடவடிக்கைகளின் அடிப்படையில் இந்த விளையாட்டின் போக்கு கணக்கிடப்படுகிறது.
மேற்கோள்கள்
பகுப்பு:நிகழ்பட ஆட்டங்கள் பகுப்பு:விண்டோஸ் விளையாட்டுக்கள்
மூலக்கூற்று உயிரியல்
மூலக்கூற்று உயிரியல் என்பது, மூலக்கூற்று மட்டத்திலான உயிரியல் குறித்த ஆய்வு ஆகும். இத்துறை, உயிரியல், வேதியியல் போன்ற துறைகளின் பிற பகுதிகளுடன், குறிப்பாக மரபியல், உயிர்வேதியியல் போன்ற துறைகளுடன் பொது ஆய்வுப் பரப்பைக் கொண்டுள்ளது. மூலக்கூற்று உயிரியல், பெரும்பாலும், பல்வேறு உயிரணு முறைமைகளுக்கு இடையேயான இடைவினைகளைப் புரிந்துகொள்வதில் கவனம் செலுத்துகின்றது. இது, டி.என்.ஏ (DNA- ஆக்சியகற்றப்பட்ட ரைபோ கரு அமிலம்), ரைபோ கரு அமிலம் (RNA), புரதத் தொகுப்பு ஆகியவற்றுக்கிடையிலான தொடர்புகளுடன், இத்தொடர்புகள் எவ்வாறு ஒழுங்குபடுத்தப்படுகின்றன என்பதை அறிந்துகொள்வதையும் உள்ளடக்குகின்றது.
ஏனைய உயிரியல் அறிவுடனான தொடர்பு
அனேகமாக மூலக்கூற்று உயிரியல் அறிவானது அளவின் அடிப்படையில் (quatitative) இருக்கிறது. அத்துடன் அண்மைக்காலமாக இந்த அறிவியல் உயிர் தகவலியல், அளவீட்டு உயிரியல் என்பதை அடிப்படையாகக் கொண்டே விரிவடைந்து வருகிறது. இதனடிப்படையில், 21 ஆம் நூற்றாண்டின் ஆரம்பங்களிலிருந்து, மரபணுவின் கட்டமைப்பு, தொழிற்பாடு தொடர்பான மூலக்கூற்று மரபியல் பகுதி மிக விரைவாக வளர்ந்து வந்துள்ளது.
மூலக்கூற்று உயிரியலின் தொழில்நுட்பங்கள்
பகுப்பு:உயிரியல்
குழிம காந்தலைப்பி
குழிம காந்தலைப்பி (Cavity magnetron) என்பது திறந்த உலோக குழிம வரிசையின் மீது காந்தப் புலம் கொண்ட மின்னணுக்கள் ஓடையில் நகர்வதனால் நுண்ணலைகளை இயற்றும் ஒரு அதிக ஆற்றலுள்ள வெற்றிடக் குழாய் ஆகும். கதிரியக்கம் என்பது சில அணுக்களில் இருந்து வெளிப்படும் ஒரு வகையான ஆற்றல்மிகுந்த கதிர்வீச்சு ஆகும்.
ஒரு குழாய் மின்கிராம் ஒரு உயர்-இயக்கக்கூடிய வெற்றிட குழாய் ஆகும். இது ஒரு காந்த மண்டலத்தின் எலக்ட்ரான்களின் ஸ்ட்ரீம் ஒருங்கிணைப்பு பயன்படுத்தி நுண்ணலை உருவாக்குகிறது. எலக்ட்ரான்கள் இந்த துவக்கங்களுக்கான திறப்புகளால் கடந்து செல்கின்றன. ரேடியோ அலைகளை ஊசலாக்குவதற்காக ஏற்படுத்துகின்றன. அதேபோல் ஒரு திறந்த வெளியின் கடந்த காலப்பகுதியில் சேதமடைந்தபோது ஒரு விசையை ஒரு விசையை உருவாக்குகிறது. உற்பத்தி செய்யப்படும் நுண்ணலை அதிர்வெண், ஒத்ததிர்வு அதிர்வெண், குழிவுகளின் உடல் பரிமாணங்களால் தீர்மானிக்கப்படுகிறது. ஒரு கிளிஸ்ட்ரான் அல்லது ஒரு பயண-அலை குழாய் (TWT) போன்ற மற்ற வெற்றிட குழாய்கள் போலல்லாமல், ஒரு நுண்ணலை சமிக்ஞையின் தீவிரத்தை அதிகரிக்க மேக்னட்ரான் ஒரு பெருக்கியாக செயல்பட முடியாது; மாக்நெட்ரான் ஒரு ஓசில்லெட்டராக மட்டுமே செயல்படுகிறது, வெற்றிட குழாயில் வழங்கப்படும் நேரடி மின்னோட்ட மின்சாரம் மூலம் ஒரு நுண்ணலை சமிக்ஞையை உருவாக்குகிறது.
வெளியிணைப்புக்கள்
பகுப்பு:இயற்பியல் தொடர்பான குறுங்கட்டுரைகள் பகுப்பு:கதிரியக்கம் பகுப்பு:மின் உறுப்புகள்
சிறுவாலை ஊராட்சி, மதுரை
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:மதுரை மாவட்ட ஊராட்சிகள் பகுப்பு:த. இ. க. ஊராட்சித் திட்டம்
உபயவேதாந்தபுரம் ஊராட்சி
உபயவேதாந்தபுரம் ஊராட்சி (Ubyavedhanthapuram Gram Panchayat), தமிழ்நாட்டின் திருவாரூர் மாவட்டத்தில் உள்ள நன்னிலம் வட்டாரத்தில் அமைந்துள்ளது. இந்த ஊராட்சி, நன்னிலம் சட்டமன்றத் தொகுதிக்கும் நாகப்பட்டினம் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 2178 ஆகும். இவர்களில் பெண்கள் 1105 பேரும் ஆண்கள் 1073 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
மேற்கோள்கள்
பகுப்பு:திருவாரூர் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
பேலாப்பூர்
பேலாப்பூர் (Central Business District of Belapur) இந்தியாவின் மகாராட்டிரா மாநிலத்தின் தானே மாவட்டத்திலுள்ள நவி மும்பை மாநகராட்சிப் பகுதியில் அமைந்த மைய வணிகப் பகுதி ஆகும். நவி மும்பை மாநகராட்சியின் தலைமையிடம் பேலாப்பூரில் உள்ளது. இங்கு இந்திய ரிசர்வ் வங்கியின் கிளை உள்ளது.
மேற்கோள்கள்
பகுப்பு:மும்பையின் சுற்றுப் பகுதிகள் பகுப்பு:தானே மாவட்டம் பகுப்பு:மகாராட்டிர மாநிலத்திலுள்ள ஊர்களும் நகரங்களும் பகுப்பு:நவி மும்பை
சிறுகோள்
thumb|right|300px|இந்தப் படம் ஈராசின் ஒருமுனையில் இருந்து அதன் கீழே அமைந்த எதிர்முனை நோக்கிய கடிகையால் பிடிக்கப்பட்டுள்ளது. இதில் 35 மீ (120 அடி) குறுக்களவுகொண்ட கூறுபாடுகளும் தெளிவாகத் தெரிகின்றன. சிறுகோள் அல்லது (Asteroid ) என்பது சூரியக் குடும்பத்தின் உட்புறப் பகுதியில்  சூரியனைச் சுற்றிவரும் கோள் வட்டமையாத கோள்களினும் மிகச் சிறியனவாகிய. வால்வெள்ளியின் பான்மையேதும் இல்லாத, சூரியக் குடும்ப உருவாக்கத்தின்போது கோள்களுக்குள் சேர்த்துக்கொள்ளப்படாத முற்கோளாக்க வட்டின்(protoplanetary disc) எச்சங்களாய வான்பொருள்கள் ஆகும். இவற்றில் பெரியனவும் கோளினும் சிறியனவும் ஆக அமையும் வான்பொருள்கள் கோள் போன்றவை எனப்பொருள்படும் கோள்போலிகள் (போலிக்கோள்கள்) (Planetoid) எனப்படுகின்றன. மிகப் பெரும்பான்மையான சிறுகோள்கள், சிறுகோள் பட்டைப் (asteroid belt) பகுதியிலேயே காணப்படுகின்றன. இவை செவ்வாய்க்கும், வியாழனுக்கும் இடையில், நீள்வட்ட வட்டணையிலேயே உள்ளன. சில சிறுகோள்களுக்கு, சிறுகோள் நிலாக்களும் அமைவதுண்டு. சூரியக் குடும்பத்தின் வெளிப்புறப் பகுதியில் உள்ள சிறுகோள்கள் கண்டுபிடிக்கப்பட்டு அவற்றின் மேற்பரப்புகள் வால்வெள்ளிகளைப் போல ஆவியாகும் தன்மையோடு அமைந்திருந்த்தால், இவை சிறுகோள்பட்டையில் உள்ள சிறுகோள்களில் இருந்து பிரித்துணரப்படுகின்றன. இந்தக் கட்டுரை சூரியக் குடும்ப உட்புறச் சிறுகோள்களையும் வியாழனைச் சுற்றிவரும் சிறுகோள்களை மட்டுமே கருதுகிறது.
சிறுகோளுக்கான சரியான வரைவிலக்கணம் தெளிவாக இல்லை. வியாழனின் அரைப் பேரச்சுகளுக்கு(semi-major axes) அப்பாலுள்ள, பனிக்கட்டியினாலான சிறிய கோள்கள், வால்வெள்ளிகள், செண்டார்கள் (Centaur), அல்லது நெப்டியூனுக்கு அப்பாலுள்ள பொருள்கள். விண்கற்கள், கோளிடை வெளியிலுள்ள திண்மப் பொருட்கள் ஆகியவை சிறுகோள்களிலும் குறிப்பிடத்தக்க அளவு சிறியவை (1 கிமீ இலும் மிகச் சிறிய விட்டம் உள்ளவை). விண்கற்கள் பொதுவாக பாறைஅளவு அல்லது அதனினும் சிறியவை.
1801 ஆம் ஆண்டுக்குப் பிறகு வானில் பல நுண்ணிய பொருள்கள் செவ்வாய்க்கும் வியாழனுக்கும் நடுவிலுள்ள வட்டணைகளில் சூரியனைச் சுற்றி வருவதாகக் கண்டுபிடிக்கபட்டது. அவை சூரியனைச் சுற்றுவதால் அவற்றைக் கோளாகத்தான் மதிக்க வேண்டும். ஆனால் அவை மிகமிகச் சிறியவை. இந்தப் பொருள்கள் புள்ளியாகளாகத் தெரிகின்றன. அவை விண்மீன்களைப் போலவே புள்ளி புள்ளியாகத் தெரிகின்றன. அதனால் அவற்றுக்கு விண்மீண்களைப் போல வடிவமுள்ளவை என்று பொருள்படும் அஸ்டிராய்டு (asteroid) என்ற பெயர் இடப்பட்டது. ஆனால் சில அறிவியலாளர்கள் கோள்களை ஒத்தவை என்ற பொருள்படுகிற பிளானடாய்டு (planetoid) என்ற பெயரைப் பயன்படுத்துகிறார்கள். இவை சில வேளைகளில் புவியின் வளிமண்டலத்தில் புகுந்து விடுவதுண்டு. அவை காற்றுடன் உராய்ந்து சூடாகி எரிந்து விடும். அவற்றை விண்கொள்ளிகள் (meteors) என்கிறார்கள். சில விண்கொள்ளிகள் முழுவதுமாக எரிந்து விடாமல் அவற்றின் ஒரு பகுதி தரையில் வந்து விழுவதுண்டு. அவற்றை விண்தாது (meteorite) என்பார்கள். அது புவியின் வளிமண்டலத்தில் நுழையாமல் விண்வெளியிலேயே இருந்தால் அதை விண்கல் (meteroid) எனக் குறிப்பிடுகிறார்கள்.
பெரும்பாலான சிறுகோள்கள் செவ்வாய்க்கும் வியாழனுக்கும் இடையில் அமைந்த வட்டணைகளிலும் வியாழனைச் சுற்றி வியாழத் திரோயன்களாகவும் அமைகின்றன. புவியண்மை வாட்டணைச் சிறுகோள்கள் உட்பட, வேறு வட்டணைக் குடும்பச் சிறுகோள்களும் கணிசமான எண்ணிக்கையில் நிலவுகின்றன. இவை அவற்றின் உமிழ்வுக் கதிர்நிரல் பான்மையை வைத்துப் பின்வரும் மூன்று முதன்மைக் குழுக்களாகப் பகுக்கப்படுகின்றன: C வகை, M வகை, S வகை. சி வகை கரிமம் செறிந்ததாகும். எம் வகை பொன்மம் (உலோகம்) செறிந்ததாகும். எஸ் வகை சிலிகேட் கல் செறிந்ததாகும். இவற்றின் அளவுகள் பெரிதும் வேறுபடுகின்றன. இவற்றில் 1000 கிமீ அளவு குறுக்களவு அமைந்தவையும் உண்டு.
4 வெசுட்டா எனும் சிறுகோள் மட்டுமே ஒளித்தெறிப்புப் பரப்பைக் கொண்டுள்ளது. எனவே இதைச் சரியான இருப்பில் உள்ளபோது, வெற்றுக்கண்ணாலேயே மிக இருண்ட வானில் பார்க்கலாம். அரிதாக புவியருகே வரும் சிறுகோள்கள் குறுகிய நேரத்துக்கு வெற்றுக்கண்ணுக்குப் புலப்படுவதுண்டு. 2016 மார்ச்சு வரை சிறுகோள் மையம் 1.3 மில்லியன் வான்பொருள்களை உள்புற, வெளிப்புற சூரியக் குடும்பத்தில் பதிவு செய்துள்ளது. இவற்றில் 750,000 பொருள்களுக்குப் போதுமான தகவல்கள் கிடைத்து எண்ணிட்டு பெயரிடப்பட்டுள்ளன.
பொதுமக்களிடம் சிறுகோள்களைப் பற்றிப் பரப்புரை செய்ய ஜூன் 30 ஆம் நாளைச் பன்னாட்டுச் சிறுகோள் நாளாக ஐக்கிய அமெரிக்கா அறிவித்துள்ளது. இந்நாள் உருசியக் குடியர்சில் உள்ள சைபீரியாவைத் துங்குசுக்கா சிறுகோள் 1908 ஜூன் 30 இல் மோதிய நாளை வைத்து ஒவ்வோராண்டும் கொண்டாடப்படுகிறது.
கண்டுபிடிப்பு
வால்வெள்ளிகள், செண்டார்கள், சிறிய நெப்டியுனியக் கடப்புப் பொருள்கள் அடங்க, அனைத்து பிற சிறுகோள்களும் இப்போது சிறிய சூரியக் குடும்பப் பொருள்களாக வகைபடுத்தப்படுகின்றன. இதற்குப் பின்னர் விண்மீன் போன்ற ஒளிப்புள்ளிகளாகத் தோன்றும் பிற சிறுகோள்வட்டு அமையாத வான்பொருள்களும் கண்டுபிடிக்கப்பட்டன. இவை அவற்றின் தோற்ற இயக்கங்களால் விண்மீன்களில் இருந்து வேறுபடுத்தப்பட்டன இதைவைத்து வானியலாளர் வில்லியம் எர்செல் விண்மீன்போலி அல்லது விண்மீன்போன்ற எனும் பொருள்வாய்ந்த "asteroid" எனும் ஆங்கிலச் சொல்லை அறிமுகப்படுத்தினார். இது கிரேக்கச் சொல்லான ἀστεροειδής, அல்லது ஆங்கிலத்தில் asteroeidēs என ஒலிக்கப்படும் 'விண்மீன்போன்ற, விண்மீன்வடிவ' எனும்பொருள் அமைந்த சொல் கொணரப்பட்டது. பண்டைய கிரேக்கத்தில் ἀστήρ astēr என்றால் 'விண்மீன், கோள்' எனப் பொருள்படும். இவற்றுக்கு, பத்தொன்பதாம் நூற்றாண்டின் பின்னரைத் தொடக்க காலத்தில், சிறு எனும் முன்னடையில்லாமலே "asteroid"  "planet" எனும் இருசொற்களுமே மாற்றிமாற்றி அறிவியல் நடைமுறையில் வழங்கப்பட்டு வந்தன.
வரலாற்று முறைகள்
கடந்த இருநூற்றாண்டுகளில் சிறுகோள் கண்டுபிடிப்பு முறைகள் பேரளவில் மேம்படுத்தப்பட்டுள்ளன.
சர் வில்லியம் எர்செல் 1781 இல் வருணனைத் (யுரேனசைத்) திசியசு போடின் விதியால் கண்டுபிடித்ததால், பதினெட்டாம் நூற்றண்டின் கடைசி ஆண்டுகளில் பாரன் பிரான்சு சேவர் வான் சாக் என்பார் 24 வானியலாளர்களை அழைத்துச் சூரியனில் இருந்து 2.8 வானியல் அலகு தொலைவுக்குள் அமைய வாய்ப்புள்ள, கண்டுபிடிக்கத் தவறிய, கோள்களைத் தேடிக் கண்டுபிடிக்கச் சொன்னார். இதற்கு அந்தக் குறிப்பிட்ட ஓரைப் பட்டைக்குள் அமைந்த அனைத்து விண்மீன்களையுமே ஏற்கப்பட்ட மிக அருகிய மங்கலான பொலிவு வரை அட்டவணைப்படுத்திய வான்வரைபடம் தேவையாகும். இதை வரைந்த்தும், பிறகு, பின்வரும் இரவுகளில் இப்பட்டைக்குள் அமையும் இயங்கும் பொருள்களைத் தேடல் வேண்டும். கண்டுபிடிக்கத் தவறிய கோளின் இயக்கம் ஒரு மணி நேரத்தில் 30 நொடி வட்டவில்லாக அமையும் என எதிர்பார்க்கப்பட்டது. இதை நோக்கீட்டாளர்கள் எளிதாக கண்டறியலாம்.
முதல் வான்பொருள், சீரெசு, இந்தக் குழு உறுப்பினர் எவராலும் கண்டறியப்படவில்லை. ஆனால் அது தற்செயலாக, சிசிலியில் உள்ள பலெர்மோ வான்காணக இயக்குநராகிய கியூசெப்பே பியாசியால் 1801 இல் கண்டுபிடிக்கப்பட்டது. இவர் தாரசு விண்மீன்குழுவில் விண்மீன்போன்ற புதிய வான்பொருளைக் கண்டார். பின் அதன் இடப்பெயர்ச்சியைப் பல இரவுகளாகக் கண்காணித்தார். அதே ஆண்டில் பிறகு, கார்ல் பிரீடுரிக் காசு இந்த நோக்கிடுகளைப் பயன்படுத்தி, இந்த அறியப்படாத பொருளின் வட்டணையைக் கணக்கிட்டார். இது செவ்வாயின் வட்டணைக்கும் வியாழனின் வட்டணைக்கும் இடையில் அமைவதைக் கண்டுபிடித்தார். கியூசெப்பே பியாசி இதற்கு உரோம வேளாண்கடவுளான சீரெசுவின் பெயரை இட்டார்.
பிற மூன்று குறுங்கோள்களான (2 பல்லசுவும் 3 யூனோவும் 4 வெசுட்டாவும்) அடுத்த சில ஆண்டுகளில் கண்டுபிடிக்கப்பட்டன. இவற்றில் வெசுட்டா 1807 இல் கண்டுபிடிக்கப்பட்டது. அடுத்த எட்டு ஆண்டுகள் தேட்ட்த்தில் புதிய குறுங்கோள் ஏதும் கிடைக்காமல் போகவே, அனைவரும் மேலும் தொடர்ந்து தேடுவதை நிறுத்திக்கொண்டனர்.
என்றாலும், கார்ல் உலூத்விக் என்கே 1830 இல் தொடங்கி, தொடர்ந்தும் குறுங்கோள் வேட்டையில் ஈடுபட்டார். பதினைந்து ஆண்டுகளுக்குப் பிறகு, இவர் கடந்த 38 ஆண்டுகளில் முதன்முதலாக, 5 அசுட்டிரேயியாவைக் கண்டுபிடித்தார். அடுத்த இரண்டாண்டுகட்குள், இவர் 6 கெபேவைக் கண்டுபிடித்தார். இதற்குப் பிறகு, பல வானியலாளர்கள் இத்தேடலில் கலந்துகொண்டனர். எனவே 1945 ஐத் தவிர, ஒவ்வோராண்டும் குறைந்தது ஒரு குறுங்கோளாவது கண்டுபிடிக்கப்பட்டது.. இக்காலக் குறுங்கோள் வேட்டையாளர்களாக ஜான் இரசல் இந்த்,  அன்னிபேல் தெ கசுபாரிசு,  கார்ல் தியோடோர் இராபர்ட் உலூதர்,  எர்மன் மேயர் சாலமன் கோல்டுசுமித்,  ழீன் சாகோர்னாக்,  ஜேம்சு பெர்கூசன்,  நார்மன் இராபர்ட் போகுசன்,  எர்னெசுட்டு வில்கெல்ம் இலெபெரச்ட் டெம்பெல்,  ஜேம்சு கிரைகு வாட்சன்,  கிறித்தியான் என்றிச் பிரீடுரிக் பீட்டர்சு,   அல்போன்சு உலூயிசு நிகோலசு போரெலி, யோகான் பாலிசா,  பவுல் என்றி, பிராசுபர் என்றி எனும் என்றி உடன்பிறப்புகள், ஆகத்தே சார்லோயிசு ஆகியோரைக் குறிப்பிடலாம்.
மேக்சு வுல்ஃப் என்பார் 1891இல் முன்னோடியாக குறுங்கோள்களைக் கண்டுபிடிக்கும் வானொளிப்படவியலை அறிமுகப்படுத்தினார். இம்முறைய்ல் ஒளிப்பட்த்தட்டில் குறுங்கோள்களின் இயக்கம் வெண்கீறைகளாக அமையும். பழைய கட்புல நோக்கீட்டு முறையை விட இது குறுங்கோள்களின் கண்டுபிடிப்பு வீதத்தை வியப்புறும் வகையில் கூட்டியது: வுல்ஃப் மட்டுமே 323 புரூசியாவில் தொடங்கி 248 குறுங்கோள்களைக் கண்டுபிடித்தார். மேலும் அதுவரையில் ஏறத்தாழ, 300 குறுங்கோள்கள் கண்டுபிடிக்கப்பட்டிருந்தன. இவற்றுக்கு மேலும் பல இருக்க வாய்ப்பிருந்தாலுக் அவை வானப் புழுக்கள் எனக்கொண்டு வானியலாளர்கள் அவற்றின் கண்டுபிடிப்பில் ஆர்வம் கொள்லவில்லை. இச்சொற்றொடரைக் கூறியவர் எடுவார்டு சூயசு ஆவார் எனக் கருதப்படுகிறது. and Edmund Weiss. மேலும் ஒரு நூற்றாண்டு கழிந்தபிறகும், சில ஆயிரம் குறுங்கோள்களே கண்டுபிடிக்கப்பட்டு எண்ணும் பெயரும் இடப்பட்டுள்ளன.
1900 களின் முறைகளும் புத்தியல் கால அறிக்கைகளும்
குறுங்கோள்களின் கண்டுபிடிப்பு 1998 வரை நான்கு படிநிலை நிகழ்வால் கண்ட்றியப்பட்டன: முதலில் வானின் ஒருபகுதி அகல்புலத் தொலைநோக்கியால் ஒளிப்படங்கள் எடுக்கப்பட்டன. இவை வான்வரைபடங்கள் எனவும் அழைக்கப்பட்டன. இவை ஒருமணி நேர இடைவெளிகளில் எடுக்கப்பட்டன. பல நாட்கள் தொடர்ந்து இதுபோல ஒளிப்படங்கள் எடுக்கப்பட்டன. இரண்டாம் படிநிலையாக, ஒரே வான்பகுதி சார்ந்த இரண்டு அல்லது அதற்கும் மேற்பட்ட ஒளிப்படங்கள் ஒரு பருநோக்கியால் நோக்கப்பட்டன. சூரியனை வட்டணையில் சுற்றிவரும் எந்த வொரு வான்பொருளும் தொடர்ந்த இரு ஒளிப்படங்களில் சற்றே நகர்ந்திருக்கம். பருநோக்கியில் அந்த வான்பொருளின் தோற்றம் விண்மீன்களின் பின்னணியில் மெல்ல மிதப்பதுபோல அமையும். மூன்றாம் படிநிலையாக, அப்படி நகரும் வான்பொருள் இனங்காணப்படும். பின்னர் அர்ஹன் இருப்பு துல்லியமாக, இலக்கவியல் நுண்ணோக்கியால் அளக்கப்படும். இந்த வான்பொருளின் இருப்பு விண்மீன் இருப்புகள் சார்ந்து அளக்கப்படும்.
முதல் மூன்று படிநிலைகள் மட்டுமே குறுங்கோள் கண்டுபிடிப்பை முழுமையாக்கி உறுதிபடுத்தாது: நோக்கீட்டாளர் ஒப்ர் ஒதுக்கீட்டைட்த்தை மட்டுமே கண்டுள்ளார். இதற்கு தற்காலிகமாக, கண்டுபிடித்த ஆண்டையும் அரைமாத கண்டுபிப்பு கடிதத்தையும் இறுதியாக கண்டுபிடிப்பின் வரிசைமுறை எண்ணையும் வைத்து ஒரு பெயரீடு தரப்படும் (எ. கா.: 1998 FJ|74).
கடைசிப் படிநிலையாக, இதன் இருப்புகளும் நோக்கீட்டு நேரமும் சிறுகோள் மையத்துக்கு அனுப்ப்ப்படும். அங்கு ஒற்றை வட்டணையில் தரப்பட்ட முந்தiyய ஒதுக்கீட்டிடங்களுடன் ஒப்பிட்டு கணினி நிரல்கள் அவற்ரில் எந்த இருப்பில் இந்த புது இருப்பை வைப்பது என்பதைத் தீர்மானிக்கும்.அப்போது இதற்கு ஓர் அட்டவணை எண் தரப்படும். பின்னர் இந்த வான்பொருளின் வட்டணையைக் கணக்கிட்டு, இந்த வான்பொருளுக்குப் பெயரிடும் உரிமை பன்னாட்டு வானியல் ஒன்றிய ஒப்புதலுடன் கண்டுபிடிப்பாளருக்கு வழங்கப்படும்.
வெளி இணைப்புகள்
*
இந்தியாவுடன் குடிசார் அணுவாற்றல் ஒப்பந்தம் செய்து கொண்ட நாடுகள்
இந்தியா ஆக்கபூர்வமான வழிகளில் அணு சக்தியைப் பயன்படுத்த பின்வரும் ஒன்பது நாடுகளுடன் ஒப்பந்தம் செய்து கொண்டுள்ளது: அமெரிக்கா, பிரான்சு, உருசியா, கனடா,  மங்கோலியா, கசகத்தான், ‎அர்கெந்தீனா, நமீபியா‎ மற்றும் தென் கொரியா.
இந்தியா 2010 ஆண்டு இறுதியில் தென் கொரியா நாட்டுடன் சிவிலியன் அணுசக்தி ஒப்பந்தம் அதாவது குடிமுறை சார்ந்த அணுசக்தி ஒப்பந்தம் செய்து கொள்ள நடவடிக்கைகள் எடுத்து வருகிறது. இந்தியா NSG என வழங்கும் அணுக்கரு வழங்குவோர் குழுமத்திடம் இருந்து உரிமை விடுப்பு 2008 ஆம் ஆண்டில் பெற்றது.
மரண தண்டனை குறித்த விவாதங்கள்
மரணதண்டனை பயன்பாடு குறித்த விவாதங்கள் உலகின் பல பகுதிகளில் அடிக்கடி எழுந்தவண்ணம் உள்ளன. உலகளவில் பன்னாட்டு மன்னிப்பு அவை போன்ற பல அமைப்புக்களும் நாட்டளவில் பல அமைப்புக்களும் மரண தண்டனை அடிப்படை உரிமையைப் பறிப்பதாக அது ஒழிக்கப்பட வேண்டும் எனக் கூறி வருகின்றன. அதேவேளையில் வாழும் உரிமையை இழப்பது இயல்புரிமையாக ஜான் லாக்கர், வில்லியம் பிளாக்ஸ்டோன் போன்றோர் கருதுகின்றனர். மரண தண்டனையை ஆதரிப்போரிடையே கூட இதனை "அரிதினும் அரிதாய" வழக்குகளில் மட்டுமே பயன்படுத்தப்பட வேண்டும் என்ற எண்ணம் வலுவடைந்து வருகிறது.
பழிக்குப் பழி
மரண தண்டனையை ஆதரிப்போர் பலரது உயிரிழப்பு, குழந்தைக் கொலை, சித்திரவதைக் கொலை மற்றும் இனவழிப்பு, பயங்கர வாதம் போன்ற கொடூரமான நிகழ்வுகளில் குற்றம் புரிந்தவரின் உயிரைப் பறிப்பது நியாயமானதாக வாதிக்கின்றனர். மரண தண்டனை வழங்கப்படாவிட்டால் பல வழக்குகளில் தகுந்த நீதி நிலைநிறுத்த படாது என்றும் சிலர் வாதிக்கின்றனர். இத்தகைய வாதமொன்றை முன் நிறுத்தும் நியூயார்க் சட்டப் பேராசிரியர் இராபர்ட் பிளெக்கர் குற்றத்திற்கு நிகரான வலியை குற்றவாளி உணர வேண்டும் என்கிறார். . இத்தகைய குற்றமிழைத்தவர்கள் உயிருடன் இருப்பதும் விடுதலை பெறுவதும் பெரும் அநீதி என்பது இவரது பார்வைக் கோணமாகும்.
கொலைத் தண்டனையை எதிர்ப்பவர்கள் பழிக்குப்பழி என்பது ஏற்றுக்கொள்ள இயலாத வாதமாகக் கருதுகின்றனர். பழிக்குப் பழி என்பது நீதி வழங்கலின் ஓரங்கமாகக் கருதும் சிலர் கொலைத்தண்டனைக்கு மாற்றாக  விடுதலையற்ற வாழ்வு  (வாழ்நாள் சிறை) போதுமானதாகக் கருதுகின்றனர்.
மனித உரிமைகள்
எதிர்ப்பவர்கள் கொலைத் தண்டனையானது மனித உரிமைகளுக்கு எதிரான மீறலாகக் கருதுகின்றனர். உயிர் வாழ்தல் என்பது மிகவும் அடிப்படையான உரிமையாகும்; இதனை நீதி வழங்கல் தேவையின்றி பறிப்பதுடன் குற்றவாளிக்கு உளவியல் சித்திரவதைக் கொடுப்பதாகவும் நம்புகின்றனர். ஆல்பர்ட் கேமசு 1956ஆம் ஆண்டில் வெளியிட்ட "கிலட்டின், எதிர்ப்பு, புரட்சி மற்றும் மரணம் குறித்த எண்ணங்கள் " (Reflections on the Guillotine, Resistance, Rebellion & Death) என்ற நூலில் இவ்வாறு கூறுகிறார்:
"கொலைத் தண்டனை ஓர் எளிய உயிரிழப்பு அல்ல. எவ்வாறு சிறையும் வதை முகாமும் வேறுபடுகின்றனவோ அந்தளவில் வேறானது. [...] இரண்டும் ஒரே அளவில் இருக்க வேண்டுமானால் கொலையுண்டவருக்கு கொலையாளி தான் இந்த நாளில் கொலை செய்யப்போகிறேன் என்று அறிவித்து அதுவரை தனது கட்டில் அவரை பல மாதங்கள் வைத்திருந்திருக்க வேண்டும். அத்தகைய கொடூரமான குற்றவாளியைத் தனிவாழ்வில் காண்பதரிது."
இந்த நோக்கு கொடுஞ்செயலால் தனது வாழ்வுரிமையை துறக்கும் வழமையான இயல்புரிமை கொள்கைக்கு எதிராக உள்ளது.
வெளி இணைப்புகள்
பகுப்பு:மரண தண்டனை
Capital punishment
துள்ளுக்குட்டிநாயக்கனூர்
துள்ளுக்குட்டிநாயக்கனூர் (Thullukkuttinayakkanur) என்பது தமிழ்நாடு, மதுரை மாவட்டம், பேரையூர் வட்டம், ம. கல்லுப்பட்டி அருகே பாப்பிநாயக்கன்பட்டி செல்லும் வழியில் அமைந்துள்ள ஒரு கிராமம். இங்கு மயில்மலை முருகன் கோவில் உள்ளது.
மேற்கோள்கள்
பகுப்பு:மதுரை மாவட்டத்திலுள்ள கிராமங்கள்
கீரமங்கலம் மெய்நின்றநாதர் கோயில்
கீரமங்கலம் மெய்நின்றநாதர் கோயில் புதுக்கோட்டை மாவட்டம் ஆலங்குடியை அடுத்த கீரமங்கலம் நகரத்தில் அமைந்துள்ளது. இக்கோயில் இந்துசமய அறநிலையத்துறைக்கு சொந்தமானதாகும்.
சிறப்புகள்
இக்கோயிலின் முன்புறமுள்ள குளத்தின் நடுவே நின்ற கோலத்தில் சிவபெருமானின் சிலை உள்ளது. இச்சிலை 81 அடி உயரம் கொண்டதாகவும், பீடம் 27 அடி உயரம் கொண்டதாகவும் அமைக்கப்பட்டுள்ளது. கோயிலின் வாசலில் சங்கப்புலவர் நக்கீரனின் சிலை அமைக்கப்பட்டுள்ளது. இந்தச் சிலை 7.25 அடி உயரம் கொண்டதாகும். இந்த சிலைகள் 2016 ஆம் ஆண்டு சனவரி மாதம் 20ஆம் நாளன்று திறக்கப்பட்டன.
அமைப்பு
27 அடி உயர பீடத்தில் 54 அடி உயரத்தில் 81 அடி உயரத்தினைக் கொண்டு சிவன் சிலை அமைந்துள்ளது. தென்னிந்தியாவில் மிகப்பெரிய சிலையாக இந்த சிலை கருதப்படுகிறது.
பெயர்க்காரணம்
சங்க இலக்கியத்தில் ‘‘நக்கீரமங்கலத்தில் சிவனுக்கு 5 களஞ்சு‘‘ என்ற பாடல் வரி வருகிறது. அந்த வரியில் வரும் இடம் பழைய நக்கீரமங்கலம் இன்றைய கீரமங்கலம் என்று குறிப்பிடப்படுகிறது. இங்குள்ள கல்வெட்டுகளில் கோயிலுக்காக தானம் கொடுத்தவர்களின் பட்டியல் உள்ளது. மேலும் 800 ஆண்டுகளுக்கு முன்பு மெய்நின்றநாதருக்கும் ஒப்பிலாமணி அம்மையாருக்கும் குடமுழுக்கு நடத்தப்பட்டதாகவும் கல்வெட்டுகள் மூலம் அறியமுடிகிறது.
மேற்கோள்கள்
பகுப்பு:புதுக்கோட்டை மாவட்டத்திலுள்ள சிவன் கோயில்கள் பகுப்பு:துப்புரவு முடிந்த மாவட்ட ஆசிரியர்கள் தொடங்கிய கட்டுரைகள்
குருவாரஜாகண்டிகை ஊராட்சி
குருவாரஜாகண்டிகை ஊராட்சி (Guruvarajakandigai Gram Panchayat), தமிழ்நாட்டின் திருவள்ளூர் மாவட்டத்தில் உள்ள கும்மிடிப்பூண்டி வட்டாரத்தில் அமைந்துள்ளது. இந்த ஊராட்சி, கும்மிடிபூண்டி சட்டமன்றத் தொகுதிக்கும் திருவள்ளூர் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 2385 ஆகும். இவர்களில் பெண்கள் 1240 பேரும் ஆண்கள் 1145 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
அன்பின்நகரம்
அன்பின்நகரம் (Anbinnagaram) என்பது தூத்துக்குடி மாவட்டம், சாத்தான்குளம் வட்டம் முதலூர் ஊராட்சிக்கு உட்பட்ட ஒரு சிறிய கிராமப் பகுதியாகும். போதகர். சி. டி. இ. ரேனியஸ் அவர்களால் உருவாக்கப்பட்டது. இந்த ஊரில் நான்கு தெருக்கள் மட்டுமே இருக்கின்றன.
மக்கள்
இந்த ஊரில் வசிப்பவர்கள் அனைவரும் கிறித்தவ சமயத்தைச் சார்ந்தவர்கள். விவசாயத்தை முக்கியத் தொழிலாகக் கொண்ட இந்த ஊரின் கிழக்குப் பகுதியில் கருமேனி ஆற்று ஓடை உள்ளது. இந்த ஓடையில் மழைக்காலங்களில் மட்டுமே நீர் ஓடுகிறது.
ஆலய விழாக்கள்
இவ்வூரின் ஆலய பிரதிஷ்டை பண்டிகை பெரிய வாரத்திலும், கோபுர பிரதிஷ்டை பண்டிகை மே மாத முதல் வாரத்திலும் நடைபெறும். பகுப்பு:தூத்துக்குடி மாவட்டத்திலுள்ள கிராமங்கள்
வாசுத்து சூத்திர உபநிடதம்
வாசுத்து சூத்திர உபநிடதம் என்பது இந்திய மரபுவழிச் சிற்பக்கலை குறித்த ஒரு பழங்கால நூல் ஆகும். 10 ஆம் நூற்றாண்டைச் சேர்ந்ததாகக் கருதப்படும் இந்நூல் சமசுக்கிருத மொழியில் எழுதப்பட்டது. இதை எழுதியவர் பிப்பிலாடர் என்பவர். பிப்பிலாடர் நான்கு மாணவர்களின் சிற்பநூல் பற்றிய கேள்விகளுக்கு விளக்கம் அளிப்பது போன்ற வடிவத்தில் அமைக்கப்பட்டுள்ள இந்நூல் இதன் காலத்துக்குச் சற்று முன்னும் பின்னும் எழுந்த சிற்பநூல்களிலிருந்து மாறுபட்டதாக அமைந்துள்ளது. மற்ற நூல்கள் சிற்பம் தொடர்பிலான செயல் முறைகளை விரிவாக விளக்குவனவாக அமைந்துள்ளன. ஆனால் வாசுத்து சூத்திர உபநிடதமோ சிற்பக்கலையைக் கோட்பாட்டு அடிப்படையில் விளக்குகின்றது.
சிற்ப சாத்திரம் அதர்வ வேதத்தின் ஒரு பகுதி என்னும் கருத்தைப் பல இடைக்காலச் சமசுக்கிருத நூல்கள் கூறுகின்றன. அதர்வ வேதத்தில், சிற்ப சாத்திரம் குறித்த தகவல்கள் அதிகம் இல்லை. அதர்வ வேதம் கிறித்துவுக்கு முந்திய காலப்பகுதியைச் சேர்ந்தது. முறையான சிற்ப நூல்களின் காலம் கிபி ஏழாம் எட்டாம் நூற்றாண்டுக்குப் பிற்பட்டதே. எனவே இந்தப் பல நூற்றாண்டுக் கால இடைவெளியை நிரப்பும் வகையிலான சிற்ப நூல்கள் எதுவும் கிடைத்தில. வாசுத்து சூத்திர உபநிடதம் இத்தகைய ஒரு நூலாக இருக்கலாம் என்ற கருத்தை இந் நூலை முதன்முதலாகப் பதிப்பித்தவர்கள் கொண்டிருந்தனர். எனினும், இந்நூலின் உட்சான்றுகளும் வெளிச் சான்றுகளும் இந்தக் கருத்தை உறுதி செய்வதாக இல்லை எனச் சில அறிஞர்கள் கருதுகின்றனர்.
பகுப்பு:சிற்ப நூல்கள்
புத்தூர் ஊராட்சி, கரூர்
புத்தூர் ஊராட்சி (Puthur Gram Panchayat), தமிழ்நாட்டின் கரூர் மாவட்டத்தில் உள்ள தோகைமலை வட்டத்தில் அமைந்துள்ளது. இந்த ஊராட்சி, குளித்தலை சட்டமன்றத் தொகுதிக்கும் கரூர் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 3378 பேர் ஆவர். இவர்களில் பெண்கள் 1693 பேரும் ஆண்கள் 1685 பேரும் உள்ளடங்குவர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:கரூர் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
முதல்சேரி ஊராட்சி
முதல்சேரி ஊராட்சி (Mudalcheri Gram Panchayat), தமிழ்நாட்டின் தஞ்சாவூர் மாவட்டத்தில் உள்ள பட்டுக்கோட்டை வட்டாரத்தில் அமைந்துள்ளது. இந்த ஊராட்சி, பட்டுக்கோட்டை சட்டமன்றத் தொகுதிக்கும் தஞ்சாவூர் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 2863 ஆகும். இவர்களில் பெண்கள் 1424 பேரும் ஆண்கள் 1439 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:தஞ்சாவூர் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
சாள்ஸ் பெர்னாட்
சாள்ஸ் பெர்னாட் (Charles Bernard , பிறப்பு: பிப்ரவரி 16 1876, இறப்பு: செப்டம்பர் 26 1953), இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் 33 முதல்தர துடுப்பாட்டப் போட்டிகளில் கலந்து கொண்டுள்ளார். 1896-1901 ஆண்டுகளில், முதல்தர துடுப்பாட்டப் போட்டிகளில் பங்குகொண்டார்.
வெளி இணைப்பு
சாள்ஸ் பெர்னாட் - கிரிக்கட் ஆக்கைவில் இருந்து விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி அக்டோபர் 5 2011.
பகுப்பு:இங்கிலாந்துத் துடுப்பாட்டக்காரர்கள் பகுப்பு:1879 பிறப்புகள் பகுப்பு:1953 இறப்புகள் பகுப்பு:1876 பிறப்புகள் பகுப்பு:சாமர்செட் துடுப்பாட்டக்காரர்கள்
கொரிய முப்பேரரசு
கொரிய முப்பேரரசு (hangul=삼국시대|hanja=三國時代, Three Kingoms of Korea) என்பது கி. பி. முதல் பத்து நூற்றாண்டுகளில் கொரிய தீபகற்பத்தையும் மஞ்சூரியாவின் சில பகுதிகளையும் ஆண்ட கோகுர்யியோ, பைக்யே மற்றும் சில்லா ஆகிய மூன்று நாடுகளைக் குறிக்கும். கி.மு.57 லிருந்து கி.பி 668ல் சில்லா கோகுர்யேயை வெல்லும் வரை உள்ள காலகட்டம், கொரிய முப்பேரசின் காலகட்டமாக வழங்கப்படுகிறது. கி.பி 668க்கு பின் கொரிய தீபகற்பம் வடக்கு மற்றும் தெற்கு பகுதியாகப் பிரிந்தது. வடக்கு பகுதி பல்ஹே அரசின் கட்டுப்பாட்டிலும் தென்பகுதி ஒருங்கிணைந்த சில்லாவின் கட்டுப்பாட்டிலும் இருந்தன.
கி. பி மூன்றாம் நூற்றாணடின் முடிவில் இம்மூன்று அரசுகளும் தங்கள் முழு வளர்ச்சியை அடைந்த மூன்று பேரரசுகளாக உருவாயின. பெய்க்யேயும் சில்லாவும் பல்வேறு உட்பூசல்கள், குழுக்கள், அரசாங்க மாறுதல்களைக் கடந்து ஒருங்கிணைந்து உருவாகின. கோகுர்யியோ அடுத்த நாடுகளான புயே, ஓக்யோ டோங்கயோ மற்றும் கொரிய நிலப்பகுதியின் வடக்கிலுள்ள பல்வேறு குறுநாடுகளையும் மஞ்சூரியாவையும் ஆக்கிரமித்து உருவானது.
காலச்சார அளவிலும் மொழியிலும் மூன்று நாடுகளும் ஒரே அடையாளத்தைக் கொண்டிருத்தன. ஆரம்பத்தில் மந்திர சூனியவாத நம்பிக்கைகளைக் கொண்டிருந்தாலும், பிற்காலங்ககளில் சீனத்தின் கன்பூசியம் மற்றும் டாவொ மதங்களின் தாக்கம் இவற்றினூடே அதிகரித்தது. நான்காம் நூற்றாண்டு வாக்கில் கொரிய நிலப்பரப்பில் புத்த மதம் அறிமுகப்படுத்தப்பட்டது. வேகமாகப் பரவி, சிறிது காலம் முப்பேரரசுகளின் ஆட்சி மதமாகவும் சில காலம் இருத்தது.